സുധീരന്റെ രാജിയില് കെപിസിസി പ്രസിഡന്റുമായി ആദ്യം സംസാരിക്കും: താരിഖ് അന്വര് വിഎം സുധീരന്റെ രാജിയില് ആദ്യം കെപിസിസി പ്രസിഡന്റുമായി സംസാരിക്കുമെന്ന് താരിഖ് അന്വര് പറഞ്ഞു. അതിന് ശേഷം ആവശ്യമെങ്കില് സുധീരനുമായി സംസാരിക്കുമെന്നും അടുത്ത രണ്ട് ദിവസം തിരുവനന്തപുരത്ത് മുതിര്ന്ന നേതാക്കളുമായി ചര്ച്ച നടത്തുമെന്നും താരിഖ് അന്വര് അറിയിച്ചു. ഇന്നലെ രാത്രിയാണ് രാജിക്കാര്യം അറിയിച്ചുള്ള കത്ത് വി എം സുധീരന് കെപിസിസി പ്രസിഡന്റ് കെ സുധാകരന് കൈമാറിയത്. വിഎം സുധീരന്റെ രാജി നിരാശാജനകമെന്ന് പ്രതിപക്ഷ നേതാവ് വി.ഡി സതീശന് പ്രതികരിച്ചു. കെപിസിസി മുന് അധ്യക്ഷനും മുതിര്ന്ന കോണ്ഗ്രസ് നേതാവുമായ വി എം സുധീരന് കെപിസിസി രാഷ്ട്രീയ കാര്യസമിതിയില് നിന്ന് രാജിവച്ചത് കെപിസിസി പുനഃസംഘടനയെ ചൊല്ലിയുള്ള തര്ക്കത്തിനിടെയാണ്. രാജിക്ക് പിന്നിലെ കാരണം അറിയില്ലെന്ന് കെപിസിസി അധ്യക്ഷന് കെ സുധാകരന് പ്രതികരിച്ചു.